টকিঅ' অলিম্পিকত ব্ৰঞ্জৰ পদক বিজয়ী অসম কন্যা লাভলিনা বৰগোঁহাইয়ে বিশ্ব বক্সিং চেম্পিয়নশ্বিপত খেলাৰ যোগ্যতা অৰ্জন কৰিছে। বিশ্ব চেম্পিয়নশ্বিপত লাভলিনাকে ধৰি ভাৰতৰ মুঠ ১২গৰাকী মহিলা বক্সাৰে প্ৰতিনিধিত্ব কৰিব।
লাভলিনা বৰগোঁহাইয়ে অলিম্পিকত ৬৯কেজি শাখাত ব্ৰঞ্জৰ পদক লাভ কৰিছিল। কিন্তু আন্তৰ্জাতিক বিশ্ব বক্সিং এছ'চিয়েশ্যনৰ অন্তৰ্গত কোনো প্ৰতিযোগিতা ৬৯কেজি শাখা নথকা লাভলিনাই ৭০কেজি শাখাত খেলিব লাগিব।
লাভলিনাই অলিম্পিকৰ পিছত প্ৰথমবাৰৰ বাবে এইবাৰ কোনো প্ৰতিযোগিতাত অংশ ল'ব।
লাভলিনাই জুনিয়ৰ বিশ্ব চেম্পিয়ন অৰুন্ধতী চৌধুৰীক পৰাজিত কৰিছিল। যোৱা বছৰ ডিচেম্বৰত এই ট্ৰায়েলৰ ঘোষণা হোৱাৰ পিছত লাভলিনাক পোনপটীয়াকৈ সুযোগ দিয়াত অৰুন্ধতী চৌধুৰী দিল্লী উচ্চ ন্যায়ালয়ৰ দ্বাৰস্থ হৈছিল যদিও আদালতে তেওঁৰ আবেদন নাকচ কৰে।
উল্লেখ্য যে বিশ্ব বক্সিং চেম্পিয়নশ্বিপ যোৱা বছৰেই হোৱাৰ কথা আছিল যদিও কোভিডৰ বাবে সেই প্ৰতিযোগিতা পিছুৱাই দিয়া হয়।
লাভলিনা বৰগোঁহাইৰ উপৰি অসমৰ আন এগৰাকী প্ৰতিভাৱান বক্সাৰ অংকুশিতা বড়োৱেও বিশ্ব বক্সিং চেম্পিয়নশ্বিপত খেলাৰ যোগ্যতা অৰ্জন কৰিছে।
লাভলিনাৰ উপৰি বিশ্ব বক্সিং প্ৰতিযোগিতাত খেলাৰ যোগ্যতা অৰ্জন কৰা মহিলা বক্সাৰকেইগৰাকী হ'ল নিখাত জাৰিন(৫২কেজি), নীতু (৪৮কেজি) অনামিকা (৫০কেজি), সিক্ষা (৫৪কেজি), মনীষা (৫৭কেজি), জেছমিন (৬০কেজি), পাৰবীন (৬৩.৫কেজি), অংকুশিতা বড়ো (৬৬কেজি), ছুইটি বুৰা(৭৫কেজি), পূজাৰাণী (৮১কেজি) আৰু নন্দিনী (৮১কেজিৰ ওপৰত)।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
